
Viata Sfantului Gheorghe Hozevitul 


(Scrisă acum pe româneşte după însemnările 
rămase de la ucenicul său Antonie) 


Troparul Sfântului Gheorghe, glasul 5: 
Nerodirea pustiului ai lucrat 

Cu suspinuri şi lacrimi neîncetat 

Dintru care odrăslesc 

Însutite nevointe 

Ale Sfinților părinți 

Gheorghe, fericite, 

Cârmaciule sufletesc 

Către limanul ceresc. 


Cam la o sută de ani după trecerea din viaţă a cuviosului ierarh loan hozevitul, vine 
la Hozeva alt luminător al pustiei, care desăvârşeşte întemeierea acestui Sfânt 
Lăcaş, ridicându-l în culmea strălucirii duhovniceşti. 


Sfântul Gheorghe s-a născut în Ostrovul Chiprului, din părinţi gospodari şi bine 
credincioşi. Avea un frate mai mare, cu numele Iraclide, care venise înaintea 
dânsului in Palestina si, imbratisand viata călugărească, trăia în Mânăstirea Cala- 
mona (astăzi a Sfântului Gherasim). 


Tânărul Gheorghe a rămas acasă, ajutând părinţilor săi la bătrâneţe. După trecerea 
lor din viaţă, a venit şi el în Palestina, la Calamona, unde se afla fratele său. Dar 
Iraclide văzând că fratele Gheorghe este prea tânăr şi fără barbă, nu 1-а primit sá 
locuiască acolo, spre a nu călca asezämäntul Părinților, ci l-a adus în Mânăstirea 
Hozevei, incredintándu-1 egumenului. 


Văzând egumenul evlavia şi statornicia tânărului, l-a călugărit în scurtă vreme 
şi l-a dat în ascultare la un monah bătrân (de loc din Mesopotamia) ca să lucreze 
la grădină. 


Bătrânul acesta era cam cioturos din fire şi nu ştia să îngăduie pe om. Într-o zi 1- 
a trimis pe tânărul Gheorghe ca să aducă apă de la pârâu (căci pe vremea aceea 
apa curgea în vale, nu era canal). Dar pentru că la marginea gârlei (pârâului) 
erau tufe dese şi trestii uriaşe, era foarte greu de răzbătut până la apă. 


S-a întors deci cuviosul Gheorghe la bătrânul său fără apă. Atunci bătrânul i-a 
poruncit să se dezbrace de haine şi încingându-se la mijloc cu o haină subţire să 


se pogoare asa la páráu. Fácánd dupa cuväntul bátránului, a reusit sá se 
pogoare până la apă, cu mare necaz şi cu zăbavă. 


Văzând bătrânul cel abraş că întârzie ucenicul, şi-a pierdut răbdarea, mai ales 
că a sunat şi clopotul pentru trapeză. Deci în ciuda lui cea mare, a ascuns 
hainele tânărului şi a urcat de la grădină în mânăstire. 

Cuviosul Gheorghe, întorcându-se de la pârâu cu apa, n-a aflat nici hainele nici 
pe bătrân. Deci a mers aşa dezbrăcat şi a bătut în poarta mânăstirii. Văzându-l 
portarul gol, i s-a făcut milă şi i-a dat o haină veche ca să se acopere. 


Intrând aşa în mânăstire, în dreapta cimitirului celor cinci Cuvioşi pustnici, l-a 
întâmpinat bătrânul lui, care se cobora atunci la trapeză şi aprinzändu-se de 
mânie, l-a lovit cu palma pe ucenic, mustrându-l că a zăbovit aşa de mult. Dar în 
clipa când l-a lovit, i s-a uscat mâna şi a rămas ca moartă. Atunci 
Spăimântându-se bătrânul cel nechibzuit, a căzut la picioarele ucenicului, 
cerând iertăciune pentru purtarea lui nesocotită şi se milogea ca să facă 
rugăciune pentru el. 


zicând acestea l-a luat pe bătrân de mână şi l-a dus la racla cu cinstitele Moaşte. 
Aici făcând bătrânul metanie, s-a vindecat numaidecât. 


Din ziua aceea bătrânul lui s-a purtat cu bländete şi cu îngăduială, avându-l la 
mare evlavie pe ucenic. 


Dar pentru că s-a zvonit între călugări despre această minune, cuviosul Gheorghe, 
de teamă să nu cadă în mândrie (pentru cinstea oamenilor) a plecat pe ascuns din 
Mânăstirea Hozevei şi mergând la Calamona, trăia cu fratele său Iraclide. Acesta 
era în mânăstirea cea mare a Sfântului Gherasim, mai jos de Aghiazmă. 


Au trăit acolo împreună întocmai ca nişte Ingeri, negustând bucate fierte, nici vin, 
afară de cazul când făceau mângâiere vreunui părinte străin. 


Intr-o zi a zis Ava Iraclide către fratele său: “la seama şi vino Să tăiem lemne!” 

Mergänd еі Іа ип finic, a zis Iraclide: “Taie pomul acesta, ca nu face fructe!”. 


Insă fratele său tinea mortis să-l taie, căci de atâţia ani nu mai face rod si fine 
locul degeaba. 


Si în adevăr, de atunci finicul cu pricina a rodit chiar mai mult decât ceilalți 
pomi. 


Au petrecut anii vieţii lor in pace şi întru pocăință, iar cugetarea inimii lor era 
rugăciunea cea de-a pururea. Si niciodată n-a ieşit din gura lor vreun cuvânt greu 
între ei şi nici grăire necuviincioasa fata de cineva. 


Bătrânul Iraclide era sporit mai ales în evlavie şi în aşezarea cea îngăduită, iar 
fratele său Gheorghe avea o deosebită smerenie şi supunere la toate. 


Cu asemenea petrecere paşnică şi plină de sfinţenie au vietuit împreună până la 
săvârşirea bătrânului Iraclide, în vârstă de 70 de ani. El a fost bărbat plin de 
credinţă şi împodobit cu tot felul de fapte bune: feciorelnic, liniştit, neagonisitor, 
cumpătat la toate (n-a gustat toată viaţa fiertură de bucate). Uneltea numai mâncare 
uscată şi aceea numai de două sau de trei ori pe săptămână, iar uneori de loc. 


Era cinstit de toți Părinţii care trăiau în părțile acelea ale Iordanului. El era asa de 
smerit, încât n-a îndrăznit niciodată să cânte în rând cu Părinţii, socotindu-se 
nevrednic de acest lucru. Sta totdeauna într-un ungher al Bisericii, avändu-si capul 
acoperit de tot cu scufa şi cu culiu, se ruga cu multe lacrimi, pentru care s-a 
invrednicit de darul minunilor. 


Deci Sfântul Gheorghe rămânând după aceea singur, avea aceeaşi petrecere 
îngerească, fiind iubit de toţi şi slujindu-le la toţi cu fata lină şi cu multă 
särguintä. 


Într-o zi, deschizând poarta mânăstirii, pentru a merge la oarecare treabă, vede 
tolănit la poartă un leu. Fără să-i fie deloc frică, l-a lovit uşor cu piciorul spre a- 
i face loc să treacă. Leul a mormäit gudurându-se din coadă prieteneşte, dar nu 
s-a sculat. Atunci Sfântul Gheorghe l-a îmbrâncit cu piciorul mai tare de vreo 


deschis gura, lăsându-l sa pipăie (caute) măselele, apoi sculandu-se a fugit, iar 
cuviosul a mers la treaba sa. 


În vremea aceea s-a săvârşit Egumenul Lavrei Sfântul Gherasim (din Calamona) şi 
s-a făcut multă tulburare între monahi cu pricina alegerii noului Egumen. 


Pentru asta Sfântul Gheorghe era scârbit şi se ruga lui Dumnezeu să-i arate ce 
trebuie să facă. 


După ce şi-a venit în sine, cuviosul Gheorghe a urcat îndată la Mânăstirea Hozeva 
şi mergând la Egumen i-a cerut chilie. Egumenul din vremea aceea era un sfânt şi 
foarte compătimitor fata de cei săraci. El ajunge în cele din urmă la asa de mare 
sfinţenie, încât după adormirea lui, îl vedea unul din Părinţi cum sta ca un stâlp de 
foc, înaintea jertfelnicului. Deci asemenea Egumen l-a primit pe cuviosul 
Gheorghe cu multă bunăvoință şi mult s-a bucurat de venirea lui. 


De-atunci s-a închis cuviosul părintele nostru Gheorghe în chilie şi toată vremea 
cât a petrecut acolo (închis) n-a putut să afle nimeni nevointa lui. Atâta numai se 
ştia că n-a luat niciodată vin, nici untdelemn, nici pâine şi nici haine, decât numai o 
scurteică pe care o purta. Ci unde găsea cârpe aruncate le strângea şi cosându-le îşi 
făcea din ele îmbrăcăminte, precum şi aşternut unde se odihnea puţin. lar cât 
priveşte hrana, el ruga pe chelarii mânăstirii ca să-i dea fărâmiturile şi resturile de 
bucate care prisoseau de la masa călugărilor (pâine, legume) şi frământându-le 
făcea boturi rotunde şi le punea să se usuce la soare, iar când avea nevoie, punea la 
muiat un bot din acelea şi astfel îşi făcea prânzul. 


Pentru multa lui smerenie şi nevointa (pe care o făcea în ascuns) Dumnezeu l-a 
făcut minunat în ochii tuturor, prin darul minunilor de care s-a invrednicit. De 
aceea toți îl aveau ca povatuitor si ca pildă a virtuţii. 


Nu după multă vreme s-a săvârşit Egumenul de atunci al Mânăstirii şi toată grija 
duhovnicească a Chinoviei, precum şi a Sihaştrilor de la Chiliile din vale (adică de 
la schitul Sfintei Ana) a rămas în seama Sfântului Gheorghe. 


Pentru treburile gospodäresti ale mänästirii, era ränduit un Econom, caruia li ziceau 
si Egumen, dar incepatoria de Staret o avea Sfantul Gheorghe. (In limba greaca 
Staret se zice Ava, iar azi se zice Gheronda si se intelege Parinte duhovnicesc). 


In vremea aceea cuviosul Gheorghe nu sedea in mänästire, ci se linistea la vale la 
Schit, in pestera si mergea in mänästire numai Duminica si la Praznicele de peste 
an. 


Multe lucruri minunate s-au sävärsit in vremea vietii lui. Clädirea mänästirii a fost 
lărgită si înălţată aşa încât se arăta ca o cetate măreaţă lipită de stânca de granit. 
Biserica cea mare cu hramul Naşterii Maicii Domnului se întindea mult în afară de 
poarta de azi (până sub Paraclisul Sfântului loan Hozevitul) iar deasupra se înălța 
până mai sus de peştera Sfântului Ioachim. Zidul din afară al mânăstirii ajungea 
până la marginea pârâului. Numărul călugărilor era aşa de mare încât toată valea, 
până mai jos de Schitul Sfintei Ana, era locuită întocmai ca o cetate. Se spune că 
atunci când au năvălit păgânii perşi în Palestina (anul 614) în valea Hozeva erau 
peste două mii de călugări. Viaţa lor era aşa de sporită, încât multi dintre ei erau 
văzători cu duhul şi făcători de minuni. 


Cuviosul Gheorghe strălucea între ei ca şi un soare între stele. Multe semne înfri- 
coşate şi multe vindecări minunate s-au lucrat prin rugăciunile Sfântului Gheorghe 
şi multe suflete împovărate şi-au aflat mântuirea în lăcaşul lui. 


Către sfârşitul vieţii lui, a năvălit în Palestina armata sălbatică a persilor, cu regele 
lor Cosroe (Нозгое). Ei au cucerit Ierusalimul, au jefuit şi au dat foc Bisericii 
Sfântului Mormânt, luând cu ei întreg cinstitul Lemn al Sfintei Cruci şi pe 
Patriarhul Sfintei Cetăți, ce se numea Zaharia. Au jefuit s-au dărâmat toate mâ- 
năstirile din pământul sfânt şi Bisericile (în total ca la trei sute). Peste tot au 
împrăştiat groaza şi pustiirea, fiind ajutaţi şi mult intaratati spre cruzime de către 
jidovi, cari pizmuiau pe bietii creştini. Aceştia au cumpărat la urmă pe toți creştinii 
robiti de persi şi i-au ucis pe toți. 


În vremea aceea Economatul din Hozeva şi cu o parte din sobor au luat drumul 
pribegiei, peste Iordan, în părţile Arabiei. Ceilalţi părinţi împreună cu Sfântul 
Gheorghe au rămas pe loc. Unii s-au ascuns prin stufäris, însă cuviosul bătrân 
petrecea la peştera lui de la Schit. După ce au jefuit păgânii Mânăstirea şi au 
ucis pe multi dintre Părinţi, s-au pogorât la chilii, în Schitul Sfintei Ana. Aici 
Sfântul Gheorghe se încălzea la soare, in fata peşterii. Văzându-l ostaşii că este 
bătrân şi uscat ca o scândură, de multă postire, li s-a făcut milă de el (Dumnezeu 
miscändu-le inima) şi dându-i puţină hrană, l-au îndemnat să plece unde voieste 


ca să-şi scape viata. Atunci cuviosul a pogorât în luncă la Iordan, noaptea pe 
ascuns, si a rámas acolo pana la plecarea barbarilor. Dupa aceea intorcändu-se 
la mänästire, a adunat pe cei care au mai rämas cu viata din soborul lui, asezánd 
iarasi randuiala veche din Chinovie. 


Antonie, ucenicul cuviosului Gheorghe, care i-a scris viata, prea putin aminteste in 
însemnările lui despre pustiirea pricinuită de perşi în Valea Hozevei. lar despre 
starea mänästirii dupa trecerea paganilor nu pomeneste mai nimic. 


Însă după felul cum spune că rânduia pedepse cuviosul părinţilor care vorbeau sau 
râdeau în vremea pravilei bisericeşti, noi putem înţelege că viaţa călugărească a 
slăbit mult după risipirea soborului. Totuşi mânăstirea nu şi-a pierdut însemnătatea 
ei, ci era vestită în toată lumea creştină, mai ales pentru nenumăratele vindecäri 
care se făceau la icoana cea făcătoare de minuni a Maicii Domnului, care se numea 
“Hozeviotisa”. Astăzi icoana aceasta nu mai este la Hozeva, ci într-o insulă numită 
“Amorgo”, unde s-a mutat în chip nevăzut. Acolo este şi mânăstirea cu numele 
icoanei. 


După plecarea perşilor din Palestina, Sfântul Gheorghe nu mai pogora în Schit, de 
vale, ci trăia în mânăstire. Fiind bătrân şi slăbit de multă nevointa a zăcut bolnav 
câteva zile, iar în noaptea prăznuirii Sfântului loan Hozevitul, făcătorul de 
minuni (care se prăznuia atunci la 8 ianuarie) a adormit cu pace întru Domnul, 
uşor precum adoarme pruncul în leagăn. În vremea aceea era patriarh la leru- 
salim, Sfântul Sofronie (care a scris viata cuvioasei Maria Egipteanca). 


Trupul Cuviosului a fost aşezat cu multă cinste în racla celor cinci Pustnici Sfinţi 
din vechime, care au început mânăstirea. Din raclă a început să izbucnească mir 
cu darul tămăduirii pentru cei bolnavi. 


Odinioară paracliserul Bisericii şi-a muiat din greşeală barba, în vasul cu mir de 
la cinstitele Moaşte şi de necaz a rostit oarecare vorbe grele. Din ziua aceea a 
încetat de a mai izvori mirul din raclă. Cunoscându-şi greşeala monahul şi 
făcându-se rugăciune cu multă umilinţă de către sobor, a început să izvorască 
iarăşi putin mir, însă nu ca înainte ат raclă, ci din gropinita Părinților, care se 
află sub racla Sfinţilor. 


Astăzi nu se mai ştie unde sunt moaştele Sfinţilor de la Hozeva. Cu vreo 20 de ani 
în urmă s-a aflat sub fundul raclei vechi de piatră o încăpere tainică cu nişte 
oseminte, însă fără nici o inscripţie. De asemenea nu se ştie unde se află cimitirul 


cel mare al Mänästirii despre care pomeneste istoria. Acolo trebuie cäutate 
Moaştele Sfinţilor Mucenici de la Hozeva şi o parte din odoarele vechi. 


Astăzi hramul Mânăstirii se face la 8 ianuarie, ziua adormirii celor doi Sfinţi 
mari de la Hozeva: loan şi Gheorghe. In vechime hramul mânăstirii era 
Naşterea Maicii Domnului, după numele Bisericii vechi. 


Pentru rugăciunile cele bine primite ale prea cuviosului nostru părinte Gheor- 
ghe Hozevitul, să ne miluiască şi să ne mântuiască Bunul Dumnezeu pe toți. 
Amin. 


[Sfântul loan Iacob românul (Hozevitul), Din Ierihon către Sion] 


Săvârşirea cuviosului Gheorghe hozevitul - poezie 


La urmă, cuviosul Gheorghe 
Împovărat de ani, zăcea 
Având câţiva bătrâni alături, 
La poartă în chilia sa. 


Era de ziua “prăznuirii” 
Si ucenicul lui slujea 


Inchinatorilor la masa 
(Cáci treaba asta o avea). 


“Antonie, ne moare Ava 

Si te doreste, hai curánd!” 
Au zis batranii catre dánsul, 
lar el se frământa in gând. 
Dorea din inimá sá meargá 
La Sfântul care-l aştepta, 
Dar iarăşi n-ar fi vrut să lase 
Neterminată slujba sa. 


Văzând cu duhul cuviosul 

Pe ucenic nedumerit, 

Trimite vorbă către dânsul 
Să-şi facă treaba liniştit. 
“Plineste-ti slujba pân-la urmă 
Că eu, Antonie, te-aştept 

Şi până ce nu vii la mine, 

Eu nu pun mâinile pe piept!” 


Deci zăbovit-a el cu treaba, 
La miezul nopţii terminând, 
Apoi a mers la cuviosul 
Cerând iertare şi plângând. 


Blagoslovindu-şi ucenicul 
L-a sărutat întru Hristos, 
Apoi - mişcat - a zis acestea 
Prea minunatul cuvios: 


“De-acuma ieşi, mergând spre Domnul 
Smerite suflete al meu!” 

Zicând aşa a treia oară 

Trecut-a către Dumnezeu! 


Cu pace, fără zdruncinare 
Şi-a dat sfârşitul ca un Sfânt 
Precum mutăm în cale pasul, 
Aşa s-a dus de pe pământ. 


Am aflat acestea scrise 

De Antonie monahul 

Si le scriu acum in stihuri 
Eu, Ioan ieromonahul. 
Care, cu nevrednicie, 
Astazi stau pe locul sfant, 
Unde isi avea chilia 

Sfantul Gheorghe oarecand. 


lar în valea ”Calamonei” 
Unde Sfantul a trait, 

Eu un an si jumatate 

Dornic am nemernicit. 
Sfäntul Gheorghe sä-mi ajute 
Ca si eu sä fiu pärtas 
Bucuriei netrecute 

Din cerescul sau Läcas! 


lar cinstita lui “Livada” 
De la Hozeva, acum, 
Sa aduca sfanta roada 
Parasind al lumii drum! 


Fie-ti mila, cuvioase, 
De lacasul cel sarman, 
Curma-i valurile rele 
Si ne scoate la liman! 


Patimasi, fara povata 

Noi suntem aproape morţi, 
Dar avem nădejde încă 

Că de grijă tu ne porți. 


Darul tău să se reverse 
Peste sacul cel smerit 
Care multă vreme, iată, 
A rămas neingrijit. 


Räsädeste şi păzeşte 
“Pomii tainici” din “Enon” 


Ca sa nu le roada frunza 
Caprele din Gavaon. 


Iar cand ei vor face floare, 
Apara-i de vantul rau 

Ca sa faca rod de taina 
Insutit, cu darul tau! 


Valea Hozevei, parinte, 
Sa ne fie sfant liman 

- Unde boteza, la urma, 
Sfantul prooroc Ioan! 


(Sursa: Sfântul Ioan Iacob românul (hozevitul), Din Ierihon către Sion. Tre- 
cerea de la pământ la cer.) 


Istoria Mänästirii Hozeva — Mänästirea Sfäntului Gheorghe din Valea 
Hozevei si Hozevitissa din Amorgo 


Mänästirea Sfäntului Gheorghe din Valea Hozevei 


In vechime Palestina era tara cea mai bogatä in Läcasuri Sfinte. Atät localitatile ei 
istorice, cât si pustietatile cele mai îndepărtate, erau împânzite cu Biserici märete si 
cu mânăstiri. 


Din istoriile vechi se poate vedea că la începutul al 7-lea numai în Valea Iordanului 
erau la vreo 40 de mânăstiri şi schituri. De la Ierusalim şi până la Muntele Sinai 
lăcaşurile sihăstreşti se ţineau lanţ. De aici se explică şi faptul că monahii de la 
Sinai nu începeau Sfânta Liturghie în Sâmbăta cea Mare până când nu primeau 
vestea pogorârii Sfintei Lumini de la Ierusalim. 


Mânăstirile erau aşa de numeroase încât se putea vesti - de la una la alta - prin 
sunetul clopotelor şi al toacelor venirea Sfintei Lumini la Ierusalim. 


Până la năvălirea perşilor, care a fost în 614, starea mânăstirilor din Palestina era 
nespus de înfloritoare. Dar mâna cea pângărită a barbarilor a distrus cele mai multe 
si cele mai însemnate lăcașuri sfinte, al căror număr se ridică la 200, iar numărul 
monahilor omorâţi de păgâni trece cu mult de 10.000 (dacă ne gândim că numai la 
mânăstirea Sfântul Sava au fost omorâţi de persi cinci mii de monahi). Desigur că 
pe lângă acestea mai erau şi alte lăcaşuri sfinte, cari au rămas nedărâmate de 


barbari, dar vremea cea necrutätoare le-a mäcinat si pe acestea, incat multe din ele 
n-au läsat nici o urmä. 


Dintre mánástirile care au fost distruse de persi este şi Mânăstirea Sfântul Gheor- 
ghe de la Hozeva. Această mânăstire datează de la începutul veacului al 5-lea si, 
când te cobori din drumul cel vechi (Ierusalim - Ierihon) în valea Hozeva, ai 
impresia că ai intrat într-o cetate cu ziduri uriaşe de granit. Rămâi uimit de 
adâncimea prăpăstioasă a pârâului Hozeva şi de тайтеа stâncilor abrupte, сагі 
se ridică amenintätor, din toate părțile, închizând orizontul. 


Aici te simţi îndată izolat complet de restul lumii, căci nu vezi împrejur decât 
stâncile dogorâte de soare, cu peşteri nenumărate, în care au trăit (cu miile) 
sihaştrii de odinioară, iar astăzi îşi au locuinţa bursucii şi porumbeii sălbatici. Nu 
se aude în vale decât glasul speriat al păsărilor de pustie şi murmurul plăcut al 
apelor care coboară grăbit pe canalul străvechi al Macabeilor şi al Irozilor, care s-a 
înnoit în vremea din urmă. 


Mănăstirea Sfântul Gheorghe Hozevitul este aşezată în valea cea adâncă a “Eno- 
nului” cum o numeşte Sfântul loan Evanghelistul (cap.3, vers.23): “Era însă şi 
Ioan în Enon, aproape de Salim şi boteza acolo, pentru că erau acolo ape 
multe”. 


În Testamentul Vechi valea aceasta era cunoscută sub numele de Horit sau 
Horat, unde a petrecut o vreme Sfântul Prooroc Ilie, iar astăzi se numeşte Valea 
Hozevei (posibil de la muntele “Hasva”, locul unde s-a născut Adam, despre 
care se vorbeşte în Cartea Facerii, cap.38, vers.5). 


Mânăstirea Sfântul Gheorghe hozevitul stă lipită de stânca uriaşă, în partea 
stângă a pârâului, întocmai ca un cuib de rândunică. 


Cei dintâi ctitori si vetuitori ai lăcaşului au fost 5 sihastri vestiți, din părţile Siriei 
(Prom, Ilie, Gannen, Rnan şi Zinon) care n-au trăit în aceeaşi vreme, ci au urmat 
unul după altul. Ei au zidit primele chilii şi Biserica Sfântul arhidiacon Stefan, 
unde s-au odihnit şi cinstitele lor moaşte. 


După ei a venit în părţile acestea Sfântul loan hozevitul, mitropolitul Chezariei 
Palestinei, şi a completat lucrul început de sfinții sirieni. În vremea lui, mână- 
stirea aceasta a primit numele “Naşterea Maicii Domnului” după hramul Bise- 
ricii mari, iar numărul monahilor a sporit uimitor. 


Din viata Sfântul Ioan hozevitul se constată că numărul locuitorilor pustiei de la 
Hozeva a sporit simtitor pana la cinci mii. Erau cu adevarat niste ingeri in trup, 
care si-au rastignit patimile si au urmat lui Hristos pana la moarte. Multi dintre 
ei erau vázátori cu duhul si facatori de minuni. 


Mänästirea a ajuns vestita pentru nenumäratele minuni care se faceau aici la 
Sfânta icoană a Maicii Domnului, care se numea “Hozevitissa”. Această icoană 
prea minunată nu se mai află astăzi la Hozeva. 


Prin veacul al 9-lea, din cauza tulburărilor şi a năvălirilor barbare, monahii de la 
Hozeva (fruntaşii din mânăstire) au plecat în insula Amorgo (a Cicladelor), luând 
cu ei şi Sfânta icoană, spre mai multă siguranță. Acolo au găsit o coastă pră- 
păstioasă, asemenea cu cea de la Hozeva, unde au întemeiat o nouă mânăstire, cu 
numele “Hozevitissa”, care a fost înnoită şi înzestrată cu metoace de către 
împăratul bizantin Alexie Comneanul (1080 - 1088). 


Desigur că n-au plecat toți monahii de la Hozeva in insula Amorgo. Viaţa mona- 
hicească din Valea Hozevei a urmat înainte, însă mai mult sub formă idioritmică 
(cu traiul deosebit) şi mai ales isihastică (sihăstrească) trăind cei mai multi în 
Schitul Sfintei Ana (din apropierea mânăstirii) şi prin peşterile înconjurătoare. 
Clădirea cea mare a mânăstirii atrăgea de multe ori privirea lacomă a jefuitorilor 
păgâni, pentru aceasta în multe rânduri a fost pustiită şi chiar dărâmată, iar 
peşterile cele ascunse s-au aflat mai bune pentru adăpost, la vremuri grele. Infor- 
matii amănunțite si date mai sigure asupra trecutului mânăstirii nu se află. 


Schimbările furtunoase şi necurate, care au trecut peste pământul Palestinei, n-au 
cruțat nici zidurile vechi ale mânăstirii, nici odoarele bisericeşti şi nici arhiva cu 
documente istorice. Au rămas numai tradiţiile moştenite din gura sihaştrilor din 
vechime, icoanele vechi de la ziduri şi diferite inscripţii. 


Ca să-şi poată face cineva o idee mai clară despre trecutul acestei mânăstiri, 
trebuie să cunoască viaţa celor mai de seamă ctitori ai mânăstirii, adică a 
Sfântului loan Hozevitul şi a Sfântului Gheorghe hozevitul care au trăit cam o 
sută de ani după Sfântul loan. 


În vremea lui s-a întâmplat şi năvălirea perşilor şi el este cel care adună iarăşi pe 
monahii imprästiati şi înnoieşte viata mânăstirii de la Hozeva. Înălțimea virtuţilor 
lui şi minunile care se făceau prin Sfintele lui rugăciuni, au häräzit acestui lăcaş un 
loc de frunte între mânăstirile din Palestina. De aceea după săvârşirea lui din 
viață, mânăstirea a primit numele de Sfântul Gheorghe hozevitul (care este si 


hramul principal al mänastirii), iar mormäntul lui a devenit locul cel mai scump 
si mai cinstit din cuprinsul mânăstirii. 


Cimitirul vechi se află în afară de mânăstire şi el s-a descoperit în anul 1880 de 
către sihastrul român Tustin si de altul grec Ioasaf, de la Schitul Sfintei Ana. 
Acolo se pot vedea mormane de oseminte de la care iese o aromă de moaşte 
sfintite. Ele sunt aşezate pe categorii, cu anumite despartituri pentru arhierei, 
pentru stareti, pentru preoți de mir, arhidiaconi, diaconi, monahi şi mireni. Între 
altele se află şi osemintele unei regine, cu numele Ia şi a unei diaconese. După 
inscripţiile care se află pe stâncă, în dreptul fiecărei despärfituri, se poate 
cunoaşte că au fost îngropaţi aici clerici şi mireni din toate laturile împărăției 
bizantine: din Roma, din Grecia, din Egipt, din Antiohia, din Capadochia, din 
cetatea Tirului, din Ascalon, din Damasc, din Arabia, din Mesopotamia şi din 
alte parti. 


Deasupra cimitirului, la vreo 40 de metri înălțime, se află peştera Sfântului loan 
hozevitul, ale cărui moaşte cinstite s-au descoperit în anii din urmă, de către 
ieromonahul Gavriil, care trăieşte astăzi în peştera Sfântului. Locuri mai 
vrednice de amintit, care se află în cuprinsul mânăstirii în afară de Biserica cea 
mare, în care se păstrează mozaicul din vechime sunt: o parte din zugrăveala veche 
de pe zidurile Bisericii, apoi cimitirul vechi al părinților, mormintele sfinților 
ctitori, peştera Sfântului prooroc Ilie, care a adăpostit într-o vreme şi pe Sfântul 
şi dreptul Ioachim, unde a şi primit prin înger vestirea naşterii prea curatei 
Fecioare din pântecele sterp al Sfintei Ana. 


Însă locul cel mai cinstit din toată valea Hozevei este mormântul Sfântului 
Gheorghe hozevitul, în care s-au aflat o parte din cinstitele lui moaşte. 


Părinţii bătrâni din mânăstirea Sfântul Sava cel sfinţit (între care şi duhovnicul 
Sava), mi-au povestit că acum două sute de ani în urmă, mânăstirile din 
Palestina fiind strämtorate, au plecat din Valea Hozevei şi din Schitul Sfintei 
Ana vreo 300 de sihaştri în Muntele Athos, având între ei şi un arhiereu. Atunci 
au luat cu ei şi cinstitele moaşte ale Sfintei şi Dreptei Ana, aşezându-se în 
Schitul aghiorit care avea şi el hramul Sfintei Ana. 


În vremea aceea tocmai se începuse clădirea Bisericii mari din schit (anul 1754), 
cu cheltuiala patriarhului Dionisie al Tarigradului (Constantinopolului). 


Bietii sihaştrii hozeviti au voit ca să ducă aceiaşi viata aspră ca şi la Hozeva. Dar 
nefiind deprinşi cu frigul iernei din Sfântul Munte, în scurtă vreme au murit cea 


mai mare parte din ei. Se spune că din cei 300 câţi erau la început, după trei ani de 
zile, au ramas numai 70. 


In Biserica mare a Schitului se păstrează cu mare cinste până azi piciorul drept 
al Sfintei Ana la care se poate vedea şi pielea. 


În valea Hozevei au trăit mulţi români din vremuri îndepărtate. Un călugăr român, 
care a trăit în schitul Sfintei Ana de la Hozeva a fost monahul Varsanufie, care mai 
înainte de călugărie se chema Arsenie. După mulţi ani de viaţă sihăstrească, se 
retrage în mânăstirea Sfintei Sava, la îndemnul arhimandritului Nectarie Banu. 
Acolo a ajuns ajutor de econom. În gropnita mânăstiri se vede şi azi craniul arhim. 
Nectarie Banu cu inscripția lui Varsanufie cu litere chirilice. Compunerea acestor 
cuvinte a făcut-o Nectarie, înainte de moarte, poruncindu-i lui Varsanufie s-o scrie 
pe craniul său şi să-l păstreze în camera sa, spre aducere aminte. 


In adevăr, monahul Varsanufie a păstrat acest craniu în camera sa până la moarte. 
Chilia sihăstrească a lui Varsanufie se vede şi astăzi în Schitul de la Hozeva. 
Imprejurul chiliei lui se văd garduri de piatră, un cuptor şi o Sternă. 


Cam în aceeaşi vreme cu Varsanufie au trăit în schitul Hozevei şi monahii Teofan, 
Calist şi un bătrân mirean cu numele de Ioan. În vremea războiului mondial toţi s- 
au retras în mânăstirea Sfântului Sava. Numai monahul Calist a plecat în ţară 
pentru a face o colectă pentru zidirea mânăstirii şi din nenorocire s-a înecat în 
Dunăre. Voind să salveze pe fratele său, care era în primejdie, s-a înecat şi el 
însuşi. Era de meserie pescar şi meşter la construirea bărcilor. De aceea a simţit 
multă atracţie în Valea Hozevei, unde era pârâul îmbelşugat de peşte. La multi 
dintre pescarii de la Iordan monahul Calist le-a făcut bărci şi alte unelte pentru 
pescuit. 


Despre bătrânul Ioan (barba Iani, cum îi ziceau grecii) se spune că avea o barbă 
până la genunchi şi multi voiau să-l fotografieze, dar el îşi ascundea barba în sân şi 
nu voia să stea la fotografiat. 


Manastirea Sfantul Gheorghe Hozevitul 

Manastirea Hozevitissa din Amorgo - Insemnare scurta 


Aceasta manastire a fost zidita prin veacul al 
nouälea de cätre niste monahi de la Hozeva (din Palestina). 


` 


Dupa aceea s-a pustiit din cauza barbarilor $i a ramas mult timp nelocuita. Pe la 
anul 1080-1088 mänästirea a fost innoitä de cätre impäratul bizantin Alexie 
Comneanul. O istorie amanuntita dupa intemeierea acestei mänästiri nu se gäseste 
scrisă nicăieri, căci toate actele si însemnările cele vechi din mânăstire s-au pierdut 
din cauza deselor jefuiri pe care le-a suferit acest Sfânt Lăcaş. În anii din urmă s-a 
alcătuit o istorie a mânăstirii de prof. universitar Boiagidi, pe baza diferitelor 
povestiri cari s-au păstrat din bătrâni (adică din tradiție). 


Toate câte s-a petrecut în mânăstirea aceasta de la zidirea ei şi până astăzi, Sunt 
în legătură cu Sfânta Icoană a Maicii Domnului făcătoare de minuni şi care se 
cheamă “Hozevitissa” de la care a primit numele şi mânăstirea din ostrovul 
Amorgo, care mai înainte era necunoscut şi acuma a ajuns vestit în lume din 
cauza acestui odor nepretuit (adică Icoana Maicii Domnului). Vestea minunilor 
care se săvârşesc acolo aproape zilnic atrage multă lume spre închinare. 


Creştinii din Amorgo se mândresc că au un asemenea Lăcaş vestit, care le face 
cinste. Însă nici locuitorii ostrovului, nici călugării din mânăstire şi nici însuşi 
autorul grec care face istoria mânăstirii, nu-şi prea dau seama de unde se trage 
cinstea aceasta şi numele vestit al mânăstirii. 


Deşi autorul aminteşte că după tradiţie mânăstirea Hozevitissa din Amorgo este 
întemeiată de călugării refugiaţi din Palestina, prea puţin vorbeşte despre Lăcaşul 
unde au trăit călugării şi unde se afla Icoana făcătoare de minuni numită 
Hozevitissa. 

Lipsa de atenţie fata de străvechea Lavra din pustia Hozevei, care a dat naştere 
mânăstirii din Amorgo, face să scadă mult din valoarea cărții prof. I. Boiagidis. Şi 
aceasta se întâmplă din cauză că până azi nu şi-a dat aproape nimeni silinta sá scrie 


Istoria din Valea Hozevei intr-o limba usor inteleasá de toti. De asemenea nu s-a 
vorbit mai nimic despre minunile Maicii Domnului de la Hozeva. 


In limba latina se aflä o carte intreagä cu minunile Icoanei Hozevitissa scrisä de 
Sfântul Grigorie Dialogul. Acum câţiva ani mi-a spus un călugăr papistas că 
această carte s-a tradus de curând şi în limba franceză. Mult s-a mirat când a aflat 
că în limba greacă şi română încă nu se află scrisă. 


Atunci când va fi cunoscută istoria străbunei Manastiri de la Hozeva, precum şi 
minunile Maicii Domnului din acest lăcaş, atunci abia vor putea înţelege mai bine 
cititorii şi istoria mânăstirii Hozevitissa din Amorgo. 


Acum voi aminti doar pe scurt câteva ştiri mai însemnate din istoria acestui sfânt 
lăcaş. 


Tradiţia spune că pe vremea când erau prigoane în Palestina (din cauza sfintelor 
icoane) o parte din călugării de la Hozeva, s-au mutat în ostrovul Amorgo, luând 
cu ei şi sfânta Icoană făcătoare de minuni a Maicii Domnului. 


Acolo aflând ei un loc stâncos pe coasta unui munte prăpăstios (ca şi cel de la 
Hozeva) au zidit mânăstirea care a primit numele Sfintei Icoane de la Hozeva 
(adică Hozevitissa). 


Impäratul Alexie Comneanul 1080 — 1088, afland-o ruinatä si päräsitä, a zidit-o din 
nou. 


Tradiţia aceasta (care a rămas din bătrâni) este întărită si de istorie, căci în adevăr 
pe la anul 812 în Palestina au fost prigoane din partea arabilor şi în multe părți au 
oprit cinstirea Sfintelor Icoane. Infatisarea mânăstirii din Amorgo, se aseamănă 
mult cu cea de la Hozeva. Alt lucru de mirare se poate vedea în acest lăcaş. 


În coasta stâncoasă a muntelui (care stă ca un perete) se poate vedea o daltă de 
fier înfiptă în piatră, deasupra clopotniţei. Cine a înfipt-o acolo, nimenea nu 
poate pricepe, căci nici o scară nu ajunge până acolo. Bătrânii spun că în 
vremea când a început a se zidi mânăstirea s-a ales un loc puţin mai departe de 
locul unde este astăzi. Însă tot ce se zidea ziua, noaptea găseau ruinat, iar 
uneltele lucrătorilor se găseau dimineaţa atârnate de dalta cea de fier (despre 
care am pomenit). Din aceasta au cunoscut că sub daltă este voia Maicii lui 
Dumnezeu să se zidească mânăstirea. 


In ziua de 16 octombrie 1952 când s-au luat de către guvern metoacele mânăstirii, 
atunci a căzut singură dalta de fier pe terasa mânăstirii, ca semn că s-a mâniat 
Maica Domnului pentru înstrăinarea averilor. 


In multe ränduri si in multe locuri s-au izbavit oamenii de secetä, de foamete si 

de alte necazuri grele, facandu-se Ійапіе cu Sfánta Icoaná “Hozevitissa”, iar 
vindecarile care se dau bolnavilor sunt nenumarate si prea minunate. 


Adeseori cad pietre mari din vârful muntelui, însă niciodată n-au vătămat pe 
vietuitorii din mânăstire, care au Sfânta Icoană a Maicii Domnului, ca un 
adevărat acoperământ şi sprijineală grabnică. 


Bucurä-te, Sfinte cuvioase Gheorghe, hozevitul! 


